COM7 วอลุ่มแน่น-บวกแรง 5% โบรกฯเชียร์ซื้อชูงบฯเด่น-ปันผลดี-ได้ประโยชน์บาทแข็งเป้า 24 บ.
COM7 วอลุ่มแน่น-บวกแรง 5% โบรกฯเชียร์ซื้อชูงบฯเด่น-ปันผลดี-ได้ประโยชน์บาทแข็งเป้า 24 บ. โดย ณ เวลา 11.36 น. อยู่ที่ระดับ 15.80 บาท บวก 0.70 บาท หรือ 4.64% ด้วยมูลค่าซื้อขาย 203 ล้านบาท 
12 ก.พ. 2562

ผู้สื่อข่าวรายงานว่า บริษัท คอมเซเว่น จำกัด (มหาชน) หรือ COM7 ณ เวลา 11.36 น. อยู่ที่ระดับ 15.80 บาท บวก 0.70 บาท หรือ 4.64% ด้วยมูลค่าซื้อขาย 203 ล้านบาท ราคาหุ้นปรับตัวแรงในรอบกว่า 1 เดือน โดยนับตั้งแต่หุ้นเคยทดสอบระดับ 15.90 บาท เมื่อวันที่ 27 ธ.ค.61
บล.ทิสโก้ ระบุในบทวิเคราะห์วันนี้(12ก.พ.) ว่า Fundamental Pick COM7  คาดงบไตรมาส4/61 ที่จะประกาศใน 22 ก.พ. จะออกมาดีมีกำไรอยู่ที่ 253 ลบ. +19% เทียบช่วงเดียวกันของปีก่อน และ +8% เทียบไตรมาสก่อนหน้า ขณะที่กำไรปีนี้และปีหน้าคาดโต +17% และ +14% ตามลำดับ จากการซื้อกิจการ KingKong Phone ซึ่งจะเริ่มรับรู้รายได้ในไตรมาส1/62 เป็นต้นไป และการขยายช่องทางออนไลน์และแฟรนไชส์อย่างต่อเนื่อง,จ่ายปันผลปีละครั้ง คาดงวดนี้ที่ 51 สต./หุ้น คิดเป็น Div. Yield 3.4%, เป้าพื้นฐาน 24 บ.
–หุ้นได้ประโยชน์บาทแข็งค่า อาทิ COM7, SYNEX, TOA, TVO
-หุ้นคาดงบดี อาทิ  ANAN, AOT, BGC, CENTEL, COM7, CPF, INTUCH, MTC, NYT, PLANB, PRM, SCCC, SEAFCO, STEC, SVI, VNT
–หุ้นคาดปันผลดี – Div. Yield &gt; 6% – AP, ASEFA, ASK, KGI, MFC, MSC, NNCL, ORI, SC, SCP, SIS, TIP, TKS, VNT / Div. Yield 3-6% – AH, ANAN, AUCT, COM7, CTW, DELTA, GLOW, HANA, IHL, KIAT, LH, LIT, LPN, MOONG, NYT, PTTGC, QH, SAT, SMIT, SNC, TWPC, UTP, WHAUP